|  |
| --- |
| Časť III.13.B – Formulár doplňujúcich informácií o prevádzkovej pomoci letiskám |

*Odporúča sa, aby sa tento formulár doplňujúcich informácií vyplnil navyše k formuláru „Všeobecné informácie“ na oznámenie každej individuálnej prevádzkovej pomoci, na ktorú sa vzťahujú Usmernenia o štátnej pomoci pre letiská a letecké spoločnosti[[1]](#footnote-1).*

|  |
| --- |
| Doplňujúce informácie o príjemcovi a jeho činnostiach |

* 1. Príjemca
     1. Poskytuje sa pomoc priamo prevádzkovateľovi letiska?

áno  nie

* + 1. Ak je odpoveď na otázku v bode 1.1.1 nie, opíšte v prípade potreby i) právny subjekt, ktorý je príjemcom pomoci (právne subjekty, ktoré sú príjemcami pomoci) a ii) právny subjekt zodpovedný za prevod pomoci ako sprostredkovateľ (právne subjekty zodpovedné za prevod pomoci ako sprostredkovatelia) letisku poskytujúcemu služby oprávnené na pomoc.

* + 1. Ak je odpoveď na otázku v bode. 1.1.1 „nie“, vysvetlite, ako orgány zabezpečujú, že na sprostredkovateľskej úrovni sa neposkytuje žiadna výhoda.

* + 1. Je príjemca pomoci zároveň vlastníkom letiska?

áno  nie

* + 1. Ak je odpoveď na otázku v bode 1.1.4 „nie“: uveďte, kto je/bude vlastníkom letiska, a opíšte vlastnícku štruktúru.

* + 1. V prípade individuálnej pomoci opíšte právne, organizačné a finančné vzťahy medzi príjemcom pomoci a i) podnikmi, s ktorými tvorí súčasť skupiny podnikov; ii) jeho dcérskymi spoločnosťami; iii) akýmikoľvek inými pridruženými podnikmi vrátane spoločných podnikov.

V prípade schém pomoci opíšte metódu, na základe ktorej orgán poskytujúci pomoc posúdi právne, organizačné a finančné vzťahy uvedené v bodoch 1.1.1 až 1.1.5.

* 1. Všeobecné informácie o prevádzkovateľovi letiska
     1. Ak je letisko (letiská) využívané národnými ozbrojenými silami, políciou, leteckými záchrannými službami vykonávajúcimi činnosti nehospodárskej povahy alebo akýmikoľvek inými leteckými službami vykonávajúcimi činnosti nehospodárskej povahy, uveďte a) povahu týchto služieb a b) mieru využitia kapacity letiska (napr. používanie vzletovej a pristávacej dráhy a ďalších zariadení letiska vyjadrené ako percento z ročného počtu pohybov lietadiel).

* + 1. Uveďte tieto údaje o objeme osobnej prepravy na letisku, ktoré je príjemcom pomoci (letiskách, ktoré sú príjemcami pomoci):

1. Letiská s komerčnou osobnou prepravou poskytovanou počas viac ako dvoch účtovných období: priemerný ročný objem osobnej prepravy počas dvoch účtovných období predchádzajúcich roku, v ktorom sa pomoc notifikuje alebo skutočne poskytuje.
2. Letiská s komerčnou osobnou prepravou poskytovanou počas menej ako dvoch účtovných období: predpokladaný priemerný ročný objem osobnej prepravy počas dvoch účtovných období od začiatku prevádzkovania komerčnej osobnej leteckej dopravy.

Údaje poskytnite vo forme tabuľky: [skopírované zo strany 188 bodu 2.2.3]

|  |  |
| --- | --- |
| **Rok** | **Celkový počet cestujúcich** |
|  |  |
|  |  |

Počty cestujúcich sa musia počítať „jedným smerom“ a pre každú jednotlivú trasu. Napríklad: cestujúci letiaci na letisko a naspäť by sa počítal dvakrát. Ak je letisko súčasťou skupiny letísk, údaje o objeme osobnej prepravy sa musia stanoviť na základe každého jednotlivého letiska.

* + 1. V prípade individuálnej prevádzkovej pomoci uveďte podnikateľský plán, ktorý príjemca zrealizoval v období 2009 – 2013 a ktorý plánuje realizovať do 4. apríla 2027. Opíšte predpoklady, z ktorých vychádzajú tieto podnikateľské plány.

Podnikateľský plán musí obsahovať informácie o doprave a prognózach dopravy; nákladoch a prognózach nákladov; finančných údajoch a finančných prognózach v súvislosti s úrovňou ziskovosti a peňažnými tokmi (s odkazom na metodiky, ktoré letisko preukázateľne používa, napr. metódy na posúdenie čistej súčasnej hodnoty investície, vnútornej miery návratnosti a priemernej návratnosti vloženého kapitálu). Podnikateľský plán sa musí poskytnúť vo formáte Excel vrátane vysvetlení všetkých východiskových vzorcov.

V prípade schém pomoci podrobne uveďte a) formálne a vecné kritériá, ktoré musia spĺňať podnikateľské plány oprávnených letísk; b) metódu, ktorou budú vnútroštátne orgány posudzovať podnikateľské plány.

* + 1. V prípade individuálnej prevádzkovej pomoci poskytnite súhrnný prehľad prevádzkových strát[[2]](#footnote-2) príjemcu za obdobie 2009 – 2013, ako aj predpokladaných prevádzkových strát vo zvyšnom období minimálne do 4. apríla 2027. Údaje poskytnite vo forme takto štruktúrovanej tabuľky:

|  |  |  |  |  |
| --- | --- | --- | --- | --- |
| Príjmy |  |  |  |  |
| … |  |  |  |  |
| … |  |  |  |  |
| Prevádzkové náklady |  |  |  |  |
| … |  |  |  |  |
| … |  |  |  |  |
| Iné |  |  |  |  |
| … |  |  |  |  |
| … |  |  |  |  |
| Prevádzkové výsledky |  |  |  |  |

V prípade schém pomoci uveďte metódu, ktorú budú orgány používať na stanovenie prevádzkových strát oprávnených letísk.

* + 1. V prípade individuálnej prevádzkovej pomoci poskytnite kópie finančných výkazov oprávnených letísk[[3]](#footnote-3) za posledných päť rokov pred rokom podania žiadosti o prevádzkovú pomoc.

V prípade schém pomoci sa zaviažte zahrnúť uvedené finančné výkazy do posudzovania individuálnej pomoci.

* + 1. Uveďte opatrenia prijaté na zabránenie nadmernej kompenzácii a vymáhanie nadmerných súm pomoci od príjemcu.

* 1. Činnosti letiskových služieb
     1. Uveďte oprávnené letiskové služby[[4]](#footnote-4) a kategórie prevádzkových nákladov[[5]](#footnote-5) oprávnených v súvislosti s poskytovaním týchto služieb.

* 1. Činnosti patriace do rozsahu pôsobnosti verejnej politiky
     1. Vzťahuje sa prevádzková pomoc na činnosti, za ktoré zodpovedá štát pri vykonávaní svojich úradných právomocí ako verejný orgán (napr. riadenie letovej prevádzky, práca policajných, colných a protipožiarnych orgánov a činnosti potrebné na zabezpečenie civilného letectva pred činmi protiprávneho zasahovania)? Prevádzkové náklady týkajúce sa infraštruktúry a vybavenia potrebného na vykonávanie takýchto činností sa všeobecne považujú za činnosti nehospodárskej povahy, a preto nepatria do rozsahu pôsobnosti pravidiel štátnej pomoci.

áno  nie

* + 1. Uveďte príslušný vnútroštátny, regionálny alebo akýkoľvek iný právny nástroj týkajúci sa pojmu „činnosti patriace do rozsahu pôsobnosti verejnej politiky“ a ich financovania. Ak takýto právny nástroj neexistuje, objasnite, ako sú tieto činnosti spravidla financované príslušnými orgánmi.

* + 1. Uveďte dôkazy svedčiace o tom, že verejné financovanie nehospodárskych činností nevedie k neprípustnej diskriminácii medzi letiskami. Diskriminácia vzniká v situáciách, keď podľa príslušného právneho poriadku civilné letiská musia bežne znášať určité náklady spojené s ich nehospodárskymi činnosťami, zatiaľ čo niektoré civilné letiská takéto náklady nemusia pokrývať. Uveďte vecnú a územnú pôsobnosť vnútroštátnych predpisov, ktoré sa uplatňujú na financovanie nehospodárskych činností letísk, a v príslušných prípadoch úroveň regionálnych právomocí v tejto oblasti.

* + 1. Na základe príslušných dôkazov potvrďte, že kompenzácia nákladov vynaložených v súvislosti s nehospodárskymi činnosťami bude prísne obmedzená na tento typ nákladov a že sa účinne vylúčia akékoľvek krížové dotácie hospodárskych činností prostredníctvom tejto kompenzácie.

* + 1. Potvrďte, že letisko bude viesť samostatné účty nákladov na hospodárske a nehospodárske činnosti.

|  |
| --- |
| Posúdenie zlučiteľnosti opatrenia |

* 1. Bola pomoc poskytnutá pred 4.aprílom 2014?

áno  nie

* 1. Prínos k riadne definovanému cieľu spoločného záujmu
     1. Prispeje prevádzková pomoc k:
  2. zvyšovaniu mobility občanov Únie a prepojenosti regiónov vytvorením prístupových bodov k letom v rámci Únie?
  3. zníženiu dopravnej preťaženosti na hlavných letiskách Únie?
  4. regionálnemu rozvoju?

Uveďte, ako prevádzková pomoc prispieva k zvolenému cieľu (zvoleným cieľom).

* + 1. Týka sa notifikované opatrenie prevádzkovateľa nového letiska?

áno  nie

* + 1. V prípade individuálnej prevádzkovej pomoci: Nachádza sa letisko, ktoré je príjemcom pomoci, v rovnakej spádovej oblasti[[6]](#footnote-6) ako iné letisko s voľnou kapacitou?

áno  nie

* + 1. V prípade individuálnej prevádzkovej pomoci: Ak ste odpovedali na otázku v bode 2.2.3 áno, uveďte veľkosť a tvar spádovej oblasti. Uveďte informácie a identifikujte pravdepodobný vplyv na prevádzku iného letiska nachádzajúceho sa v tejto spádovej oblasti. Tieto informácie by mali byť súčasťou podnikateľského plánu letiska, ktoré je príjemcom pomoci, a mali by vychádzať zo spoľahlivých prognóz objemu osobnej a nákladnej dopravy.

V prípade schém pomoci: Potvrďte, že a) orgány sú odhodlané posúdiť pravdepodobný vplyv na prevádzku akéhokoľvek iného letiska, resp. letísk, ktoré sa nachádzajú v tej istej spádovej oblasti ako oprávnené letisko, na základe informácií, ktoré sú súčasťou podnikateľského plánu letiska, ktoré je príjemcom pomoci, a ktoré sú založené na spoľahlivých prognózach objemu osobnej a nákladnej dopravy; b) vysvetlite metódu a kritériá, ktoré vnútroštátne orgány použijú na posúdenie pravdepodobného vplyvu na prevádzku tohto iného letiska alebo týchto iných letísk.

* 1. Potreba štátneho zásahu
     1. Potvrďte, že ročný objem prepravy na letisku/oprávnených letiskách nepresahuje 3 milióny cestujúcich (pozri aj otázku 1.2.2 vyššie).

* 1. Vhodnosť opatrenia
     1. Preukážte, že predmetná pomoc je vhodná na dosiahnutie zamýšľaného cieľa alebo na vyriešenie problémov, ktoré plánuje riešiť. Vysvetlite najmä, ako orgány určili, že rovnaký cieľ nemožno dosiahnuť alebo rovnaký problém nemožno vyriešiť prostredníctvom menej rušivých politických nástrojov alebo nástrojov pomoci. Napríklad ak sa pomoc poskytuje vo formách, ktorými sa zabezpečuje priama finančná výhoda[[7]](#footnote-7), preukážte, prečo iné potenciálne menej rušivé formy pomoci, ako sú vratné preddavky, alebo formy pomoci, ktoré sú založené na dlhových alebo kapitálových nástrojoch[[8]](#footnote-8), nie sú vhodné:

* + 1. V prípade individuálnej prevádzkovej pomoci: bola výška pomoci stanovená *ex ante* ako pevná suma pokrývajúca očakávanú medzeru vo financovaní prevádzkových činností určenú na základe podnikateľského plánu príjemcu?

áno  nie

Ak áno, poskytnite príslušné informácie v podnikateľskom pláne.

* + 1. V prípade schém pomoci: bude výška pomoci v každom jednotlivom prípade stanovená *ex ante* ako pevná suma pokrývajúca očakávanú medzeru vo financovaní prevádzkových činností určenú na základe podnikateľského plánu príjemcu?

áno  nie

Ak áno, príjemca by mal poskytnúť príslušné informácie v podnikateľskom pláne.

* + 1. Ak je odpoveď na otázku v bodoch 2.4.2 a 2.4.3 „nie“, uveďte: a) mieru neistoty prognóz nákladov a výnosov; b) akúkoľvek nevyváženosť informácií, ktorá bráni vnútroštátnym orgánom vypočítať výšku pomoci *ex ante* na základe podnikateľského plánu.

* + 1. Ak je odpoveď na otázku v bodoch 2.4.2 a 2.4.3 „nie“, potvrďte, že maximálna výška zlučiteľnej prevádzkovej pomoci bola/bude stanovená podľa modelu založeného na priemernej výške medzery vo financovaní prevádzkových nákladov[[9]](#footnote-9) počas piatich rokov od r. 2009 do r. 2013.
    2. Potvrďte, že výška prevádzkovej pomoci sa nezvýši *ex post*.

áno  nie

* + 1. Ak je odpoveď na uvedenú otázku „nie“, vysvetlite, prečo by sa podľa vášho názoru možnosťou zvýšenia *ex post* neznížili stimuly na účinné riadenie letiska.

* 1. Stimulačný účinok a primeranosť pomoci
     1. V prípade individuálnej prevádzkovej pomoci opíšte, prečo je pravdepodobné, že v prípade neposkytnutia pomoci by sa výrazne znížila úroveň hospodárskej činnosti daného letiska. Uveďte potrebné informácie na základe podnikateľského plánu (pozri tiež bod 1.2.3) a porovnajte úroveň plánovanej činnosti s pomocou a bez poskytnutia pomoci (kontrafaktuálny scenár), pričom vezmite do úvahy možnú prítomnosť investičnej pomoci a úroveň prevádzky.

V prípade schém pomoci opíšte metódu, ktorú orgán poskytujúci pomoc použil na posúdenie podnikateľských plánov, ako aj pravdepodobnosť, že v prípade neposkytnutia pomoci by sa výrazne znížila úroveň hospodárskej činnosti daného letiska, pričom vezmite do úvahy možnú prítomnosť investičnej pomoci a úroveň prevádzky.

* + 1. V prípade individuálnej prevádzkovej pomoci preukážte, že podnikateľský plán letiska povedie k úplnému pokrytiu prevádzkových nákladov do 4. apríla 2027. Uveďte príslušné kľúčové parametre podnikateľského plánu.

V prípade schém pomoci potvrďte, že orgán poskytujúci pomoc poskytne individuálnu prevádzkovú pomoc len ak dospeje k záveru, že podnikateľský plán letiska, ktoré je príjemcom pomoci, povedie k úplnému pokrytiu prevádzkových nákladov do 4. apríla 2027. Uveďte, ktoré kľúčové parametre podnikateľského plánu bude orgán poskytujúci pomoc posudzovať na účely dosiahnutia tohto záveru pre každý jednotlivý prípad.

* + 1. Uveďte:

V prípade individuálnej prevádzkovej pomoci: pôvodnú medzeru vo financovaní letiska, ktoré je príjemcom pomoci, za obdobie 13 rokov počnúc pokrytím prevádzkových nákladov k 4. aprílu 2014 na začiatku prechodného obdobia a končiac dosiahnutím úplného pokrytia prevádzkových nákladov do 4. apríla 2027 na konci prechodného obdobia.

V prípade schém pomoci: zaviažte sa, že a) medzera vo financovaní v prípade oprávnených letísk bude určená metódou uvedenou v bode 2.5.2; b) oprávnené letiská preukážu, že dosiahnu úplné pokrytie prevádzkových nákladov do 4. apríla 2027.

Maximálna povolená výška pomoci:

Percento medzery vo financovaní, ktorá má byť pokrytá prevádzkovou pomocou:

Obdobie, počas ktorého bude prevádzková pomoc poskytovaná:

* 1. Zabránenie negatívnym účinkom na hospodársku súťaž a obchod
     1. Preukážte, že všetky letiská nachádzajúce sa v rovnakej spádovej oblasti ako oprávnené letisko alebo letiská budú schopné dosiahnuť úplné pokrytie prevádzkových nákladov do 4. apríla 2027.

* + 1. Potvrďte, že letisko alebo letiská vrátane akejkoľvek investície, na ktorú sa poskytuje pomoc, bude alebo budú otvorené všetkým potenciálnym používateľom a nebude vyhradené jednému konkrétnemu používateľovi.

áno  nie

* + 1. Uveďte opatrenia prijaté na zabezpečenie toho, že letiskové kapacity budú pridelené používateľom na základe relevantných, objektívnych, transparentných a nediskriminačných kritérií.

1. Usmernenia o štátnej pomoci pre letiská a letecké spoločnosti (Ú. v. EÚ C 99, 4.4.2014, s. 3). [↑](#footnote-ref-1)
2. „Medzera vo financovaní prevádzkových nákladov“ sú prevádzkové straty letiska za príslušné obdobie, diskontované na ich súčasnú hodnotu s využitím kapitálových nákladov, t. j. záporný rozdiel (v čistej súčasnej hodnote) medzi príjmami letiska a prevádzkovými nákladmi letiska. [↑](#footnote-ref-2)
3. Súvaha, výkaz ziskov a strát, vyhlásenie autorizovaného účtovníka alebo audítorskej spoločnosti. [↑](#footnote-ref-3)
4. Služby, ktoré poskytuje letisko alebo jeho dcérske spoločnosti na zabezpečenie odbavovania lietadiel (od pristávania po vzlietanie), cestujúcich a nákladu, čím sa leteckým spoločnostiam umožní poskytovať služby leteckej dopravy, vrátane poskytovania služieb pozemnej obsluhy a zabezpečenia centralizovanej infraštruktúry pozemnej obsluhy. [↑](#footnote-ref-4)
5. Náklady letiska spojené s poskytovaním letiskových služieb, vrátane kategórií nákladov, ako sú náklady na zamestnancov, zmluvné služby, komunikácie, odpad, energia, údržba, nájom a správa, ale bez kapitálových nákladov, marketingovej podpory alebo akýchkoľvek iných stimulov poskytnutých leteckým spoločnostiam zo strany letiska a bez nákladov na činnosti patriace do rozsahu pôsobnosti verejnej politiky. [↑](#footnote-ref-5)
6. „Spádová oblasť letiska“ je ohraničenie geografického trhu, ktoré je bežne stanovené na zhruba 100 kilometrov alebo približne 60 minút času stráveného na ceste autom, autobusom, vlakom alebo vysokorýchlostným vlakom; spádové oblasti jednotlivých letísk sa však môžu líšiť a pri ich stanovení sa musia brať do úvahy špecifiká každého letiska. Veľkosť a tvar spádovej oblasti sa medzi jednotlivými letiskami líši a závisí od rôznych vlastností letiska vrátane jeho obchodného modelu, polohy a obsluhovaných destinácií. [↑](#footnote-ref-6)
7. Napríklad priame granty, oslobodenia od dane alebo zníženia daní, poplatkov sociálneho zabezpečenia či iných povinných poplatkov, prípadne ponuka pozemkov, tovaru alebo služieb za výhodné ceny atď. [↑](#footnote-ref-7)
8. Napríklad nízko úročené úvery alebo bonifikácia úrokov, štátne záruky, kúpa akciového podielu alebo iné poskytnutie kapitálu za výhodných podmienok. [↑](#footnote-ref-8)
9. „Medzera vo financovaní prevádzkových nákladov“ sú prevádzkové straty letiska za príslušné obdobie, diskontované na ich súčasnú hodnotu s využitím kapitálových nákladov, t. j. záporný rozdiel (v čistej súčasnej hodnote) medzi príjmami letiska a prevádzkovými nákladmi letiska. [↑](#footnote-ref-9)